
ДО 

ОБЩИНСКИ СЪВЕТ

ГР.ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Приемане на процедура за избор на финансова или кредитна институция, или финансов посредник по чл.19 от Закона за общинския дълг.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Съгласно разпоредбата на чл. 19 от Закона за общинския дълг изборът на финансова или кредитна институция, или финансов посредник във връзка с поемане на общински дълг се провежда въз основа на открита, прозрачна и недискриминационна процедура, проведена при условия и по ред приети от общинския съвет. Чл.19 не се прилага за проекти, подлежащи на финансиране от „Фонд за органите на местното самоуправление в България – ФЛАГ ЕАД“, от фонд Енергийна ефективност и възобновяеми източници“, от фондовете за градско развитие, както и за финансиране на проекти чрез финансови инструменти по смисъла на чл.2, т.11 от Регламент 1303/2013 на Европейския парламент и на Съвета, от финансови посредници, избрани от „Фонд мениджър на финансови инструменти в България“.
Към настоящия момент Община Златоград няма приета процедура по чл. 19 от Закона за общинския дълг, поради което е налице липса на уредба на условията и реда, по който да бъде проведен избора на финансова или кредитна институция, или финансов посредник в случаи на поемане на общински дълг от Община Златоград, съгласно разпоредбите на Закон за общинския дълг.

С оглед гореизложеното предлагам проект на процедура за избор на финансова или

кредитна институция, или финансов посредник. Проектът е изготвен съобразно изискването на закона за открита, прозрачна и недискриминационна процедура при провеждането на избора.

1. Цели, които се поставят:

С приемането на процедура за избор на финансова или кредитна институция или финансов посредник се цели да бъдат приети ясни, точни и конкретни условия и ред гарантиращи провеждане на открита, прозрачна и недискриминационна процедура.

2.Очаквани резултати:

Провеждане на открита, прозрачна и недискриминационна процедура за избиране на финансова или кредитна институция или финансов посредник чрез ясни, точни  и конкретни условия и ред, разработени в съответствие с европейското и българското законодателство.

3.Финансови средства, необходими за прилагане на новата уредба:

За прилагане на наредбата не са необходими допълнителни финансови и други средства.

4.Анализ за съответствие с правото на Европейския съюз: 

Законодателството на Европейския съюз не въвежда нови изисквания, които да бъдат транспонирани в Процедурата. 

На основание чл.26, ал.3 и 4 от Закона за нормативните актове, проекта на процедура за избор на финансова или кредитна институция, или финансова посредник по чл.19 от Закона за общинския дълг е публикуван за обществено обсъждане, за срок от 30 дни, на официалния уеб сайт на Община Златоград на 27.06.2022 г. В законоустановения срок на обсъждане, не са постъпили становища и предложения по проекта на процедура.
Във връзка с гореизложеното и при положително становище на Общински съвет Златоград,  предлагам следния проект на 

РЕШЕНИЕ:

На основание чл. 76, ал. 3 и чл. 77 от Административнопроцесуалния кодекс, чл. 28, ал. 1 от Закона за нормативните актове, чл. 19 от Закона за общинския дълг и  чл. 21, ал. 1, т. 23 и ал. 2 от Закона за местното самоуправление и местната администрация,  Общински съвет Златоград реши:

1. Общински съвет Златоград приема Процедура за избор на финансова или кредитна институция, или финансов посредник по чл.19 от Закона за общинския дълг.

2. Процедурата влиза в сила, в 3 дневен срок, считано от публикуването и на интернет страницата на Община Златоград.

С уважение,

МИРОСЛАВ ЯНЧЕВ

Кмет на Община Златоград

Изготвил:

Аделина Юрукова 

Главен експерт „Бюджет и местни приходи”

Съгласувал:

Надя Мангарудова 

Директор на дирекция „ФСД, Б, ЧР и МДТ

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

